Сямнаццаты па ліку “Лістапад” адкрывалі адразу два старшыні. Народны артыст СССР Расціслаў Янкоўскі, які кіраваў фестывалем з 1993 года, перадаў на сцэне Палаца Рэспублікі сваё ганаровае званне новаму кіраўніку — заслужанаму артысту Беларусі Генадзю Давыдзьку. Са з’яўленнем апошняга на “Лістападзе” абнавілася дырэкцыя, адбыліся сур’ёзныя змены ў структуры конкурсных праграм, свой знешні выгляд змяніў нават лагатып мінскага кінафоруму. Таму напярэдадні адкрыцця “Лістапада-2010” задалі Генадзю ДАВЫДЗЬКУ некалькі пытанняў наконт канцэпцыі фестывалю.